section_heading: Radnja
paragraph_text: Pronalaze ga trgovci robljem i odvode u Zucchabar, krševitu izmišljenu provinciju u Sjevernoj Africi, gdje ga kupuje Proksimo (Proximus), upravitelj lokalne škole za obuku gladijatora. Smućen i rezigniran zbog smrti obitelji i izdaje od strane svoga carstva, Maksimo se isprva odbija boriti, ali kako se počinje braniti u areni tako mu njegove impresivne borilačke vještine podižu popularnost među publikom. Dok vježba i bori se, Maksimo se sprijatelji s Hagenom, germanskim barbarom i numidijskim gladijatorom Jubom, afričkim lovcem koji mu postaje dobar prijatelj i pouzdanik i s kojim počinje razgovarati o zagrobnom životu.